જોકે, સ્મોલ સેવિંગ્ઝ સ્કીમાંથી સરકારે દેવાળિયા એર ઈન્ડિયાને ફંડ આપતાં લોકો ગુસ્સે ભરાયા છે. ભારત સરકારની આ વિમાની કંપનીના માથે હાલમાં રૂપિયા ૪૮,૦૦૦ કરોડનું દેવું છે. તેમાં પણ આંતરરાષ્ટ્રીય સ્તરે ક્રુડ ઓઈલના ભાવમાં વધારો થતાં તેની હાલત વધુને વધુ ખરાબ થઈ રહી છે. બીજી તરફ, એર ઇન્ડિયાની નાણાકીય સ્થિતિ સુધારવા સરકારે લો-કોસ્ટ સબસિડિયરી અને ગ્રાઉન્ડ હેન્ડલિંગ યુનિટને વેચવાની ભલામણ કરી છે. જંગી ઋણબોજથી પરેશાન સરકારી એરલાઇનના ડિસઇન્વેસ્ટમેન્ટની આ પૂર્વતૈયારી હોઈ શકે. અગાઉ ચાલુ વર્ષે જ સરકારનો એર ઇન્ડિયાને વેચવાનો પ્રયાસ નિષ્ફળ રહ્યો હતો.